Kosmoloogia
Kosmoloogia on füüsika seadustel ja astronoomilistel vaatlustel põhinev teadusharu, mis uurib Universumi ehitust ja muutumist. Teaduslik või füüsikaline kosmoloogia sai uurimisobjektiks alates 20. sajandi teisest kolmandikust (Helge Kragh). Kosmoloogiliste mudelite teoreetilised alused on üldrelatiivsusteooria, Friedman ́i mudel, mis järeldus üldrelatiivsusteooriast ja kosmoloogilisest printsiibist, elementaarosakeste teooria. Kosmoloogiliste mudelite vaatuslikud alused on: kosmoloogiline printsiip, Hubble ́i seadus, mikrolaineline foonkiirgus, ürgse heeliumi ja deuteeriumi kontsentratsioon. Kosmologia uurimisteemad on aine tihedus paisuvas universumis, aine tiheduse evolutsioon, universumi piirkondade evolutsioon, universumi (kui terviku) struktuur, ultrarelativistlik olekuvõrrand, universumi horisont, universumi vanuse seos temperatuuriga, negatiivse ja positiivse kõverusega ruum, tumeaine ja tumeenergia jms.